JUMAL KÕNELEB
Tere! Tore jälle kohtuda!
Täna räägime taas sellel imelisel teemal,
millega ülemöödunud korral alustasime. Räägime armust.
Piibli sõnul erineb Uus Testament Vanast Testamendist selle poolest,
et käsk tuli Moosese kaudu, aga arm ja tõde on tulnud Kristuse kaudu.
Roomlastele 6:14 ütleb, et me elame nüüd armu all.
Kas poleks imeline iga päev ärgates teada,
et Jumala arm on su üle ka selle päeval.
Iga päev võiksid elada armu all.
See ongi tõde.
Mitte ainult, et me võime või saame, vaid me elamegi armu all!
Piibel ütleb, et me ei ole enam käsu all, vaid armu all.
See on lausa uskumatu sõnum. Uskumatu, aga tõsi.
Ma saan olla armu all igal päeval, igal hetkel.
Ja see on see põhjus:
et Jeesus suri 2000 a tagasi ristil meie pattude eest.
See on juba toimunud. See on fakt.
Seda ei saa tühistada. See on juba toimunud.
Mulle on juba ette armu antud.
Roomlastele 5:8 on kirjas nii:
"Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused."
Ta suri meie eest, kui olime patused. See on toimunud.
Nüüd oleme armu saanud. Oleme kogu aeg armu all.
Kui ma seda ilmutust mõistsin, siis see tegi tõeliselt vabaks.
Enne seda oli arm minu jaoks miski, mida saan siis, kui läbi kukun.
Vahepeal pean muudkui pingutama.
Kui aga saan kogu aeg elada armu all, olen täiesti vaba.
Piibel ütleb imeliselt Efeslaste 2:4-10 Kas võin selle ette lugeda?
"Aga Jumal, kes on rikas halastuselt,
on meid koos Kristusega teinud elavaks oma suure armastuse pärast,
millega ta meid on armastanud,
kuigi me olime surnud üleastumistes - armu läbi te olete päästetud! -,
ning on meid koos temaga üles äratanud
ja asetanud taevasesse olukorda Kristuses Jeesuses,
et näidata tulevastel aegadel oma armu võrratut rikkust
helduses meie vastu Kristuses Jeesuses.
Sest teie olete armu läbi päästetud usu kaudu -
ja see ei ole teist enestest, vaid see on and Jumalalt -,
mitte tegudest, et ükski ei saaks kiidelda.
Sest meie oleme tema teos,
Kristuses Jeesuses loodud heade tegude tegemiseks,
nii nagu Jumal on juba enne meile seadnud, et me teeksime seda."
See kirjakoht räägib, et arm on palju enamat kui lohutus,
mille saad siis, kui ebaõnnestud. Muidugi sa saad armu ka siis.
Siin on aga juttu palju enamast. Jumal on päästnud meid armust,
et Ta saaks tulevastel aegadel näidata oma armu võrratut rikkust sulle ja mulle.
Mõtle sellele!
Siin öeldakse veel, et oleme Tema teos
ja Ta on armust ette valmistanud häid tegusid, et me käiksime nendes.
Jumal on meid armust päästnud, teinud õigeks ja tahab näidata meile
ülirikkalikku armu kogu aeg.
Ta on meile armust kavandanud ka imelise ja hea elu.
Oleme Piibli sõnul saanud armu armu peale.
Nii et kui tundub, et olen saanud piiritult armu,
siis saan veel rohkem armu. See on metsikult vägev!
See on nagu pomm, mis laseb õhku kogu selle omast jõust sooritamise.
Kui me tuleme Jumala palge ette,
siis Ta teab, millised inimesed me oleme.
Oleme Tema ees paljastatud.
Mis mind ootab, kui julgen läheneda taeva ja maa Loojale?
Inimesena.
Mis mind ootab?
Kuidas ma tean, mida Ta minust mõtleb?
Ta on ju kohtunik.
See on nagu kohtusaali minek,
Kui lähen Tema ette, siis saab selgeks, kes olen ja milline on mu tulevik.
Milline on mu kohtuotsus, mille Ta minu kohta langetab?
Mida Ta minust mõtleb?
Ka sa tead, mida Ta mõtleb?
Kui läheneme Talle ja julgeme tõsta pilgu Tema peale,
siis meie vastas ei ole range ja vihane kohtunik,
vaid naeratav Isa, kes ütleb: "Tule, tule lähemale!"
Kui lähemale lähen, sosistab Ta mu kõrva. Mida Ta sosistab?
Ta sosistab: "See on tasutud! Joy, su võlg on makstud!
Kõik su vead on lunastatud! Nende eest on makstud!"
Kuigi Ta näeb ja teab neid. Ta on nende eest maksnud.
Ma ei pea muretsema ega kartma. Ei pea häbenema ega pelgama.
Kõik on makstud. Kõik on korraga ja igaveseks ajaks makstud!
Kõik on korda aetud!
Mis siis edasi saab? Ta vaatab meid armu silmadega.
Ma ei pea enam püüdma midagi saavutada,
sooritada või näida õigena.
Kui ei pea enam iga päev ponnistama kristlaseks olemist, mida ma siis teen?
Mida siis üldse teha on?
Kas me ikka oleme vabadena nii korralikud?
Arm ju teeb meid täiesti vabaks. Appi!
Äkki on see ohtlik? Ja vaata, mida Piibel veel ütleb:
2 Korintlastele 9:8 "Jumal on vägev andma teile kogu armu rikkalikult,
et teil ikka oleks kõike küllaldaselt
ning et te oleksite rikkad iga teo tarvis".
Kas me saame siis armu ainult mõnikord?
Issand annab Piibli sõnul meile rikkalikult kogu armu.
Kui armust räägitakse, siis inimesed mõtlevad:
"Oot- oot, kui nii vabaks saame, siis me hakkame ju pattu tegema!"
Ei! Kirjas Roomlastele (Rm.6:15) on öeldud:
"Kuidas siis nüüd? Kas hakkame tegema pattu,
kuna me ei ole Seaduse, vaid armu all?"
Paulus küsib selle sama küsimuse.
Kui olen armu all, kas siis on ükskõik, mida ma teen?
Samas salmis vastab Paulus: "Kindlasti mitte!"
Muidugi mitte!
Kui ma mõistan armu õigesti, et mulle on andeks antud
ja mulle on armust kingitud õigus ning igavene elu.
Ma ei ole seda mingil moel väärt ega võigi seda välja teenida.
Olen selle saanud üksnens armust.
Jumala armust. Pauluse sõnul olen ma see, kes ma olen.
Jumal on mulle armust andnud need võimed ja oskused
ja Ta on armust kavandanud mulle imelise elu.
Kõik see mõjub nii, et ma ei taha mingil juhul solvata Teda,
kes on mulle kõik selle kinkinud.
Õigesti käsitletud arm on hoopis see, mis hoiab meid eemal patust.
Ma ei taha kunagi ega mingil moel solvata Jumalat,
kes on nii armuline ja hea minu vastu.
Tahan hoida eemale kõigest sellest, mis eraldab mind Jumalast.
Arm mõjub vastupidiselt. See teeb mu nii vabaks, ka patust vabaks.
Seadus toob patutundmise, aga arm teeb vabaks.
See on imeline! See on imeline ja see toimib!
Meil on inimestena vaba tahe. Ma võin valida patuelu.
Ma võin seda küll.
Jumal austab meie vaba tahet. Võin mõelda, kumba tasub teha.
Kumb teeb mind õnnelikumaks? Kumb on mulle parem?
Mis juhtub, kui ma ise valin patust lahkumise?
Milline imeline vabadus. Saan elada puhast elu Taevaisa palge ees!
Järgida Teda kogu aeg kompromissitult.
Saan võtta vastu õnnistused.
Ma ei valiks pattu! Ma ei tahaks seda, tõesti ma ei tahaks!
Ma valin puhta elu.
Ma võin seda ise valida. Ma otsustan ja teen selle valiku.
See on minu valida. - Vaba valik.
Arm on meie igapäevane vitamiin. Igal hommikul on arm uus.
Ja küll see teeb meile head!
Iga päev võin ohata kergendatult, võin olla iga päev mina ise
ja elada puhanult igal päeval.
On kurvastav, et mitmed elavad ikkagi veel käsu all.
Selle pärast ongi sellest tähtis rääkida,
sest me pole enam käsu, vaid armu all.
Arm on nagu hea eelarve. Sa oled hea raamatupidaja.
Kui lähed näiteks õpilastega iga-aastasele vahvale Rootsi-reisile,
siis ma teen teile eelarve.
Teen selle alati nii, et seal on sissetuleku osa
ja muidugi kohustuslike väljaminekute osa,
aga ma lisan juurde varuosa vigade tarbeks. Armu eelarve.
See on hea ja turvaline eelarve, kus on alati varu vigade tarvis.
Siis tean, et ootamatute kulutuste korral pole ohtu.
See on hea, kui apsakate tarvis on mingi tagavara juba sisse arvestatud.
Meie elu on samuti selline.
Jumal on me elu tulemusele mõeldes, ande ning ülesandeid jagades,
juba ette arvestanud, mida saavutame selles elus.
Aga selle juures on arvestatud ka vigu.
Tema poolt eeldatav tulemus on summa, aga sellele on lisatud ka meie vead.
Ta on meie elus ettetulevate vigadega juba ette arvestanud.
Ta teab, et ma teen vigu. Nendega on juba arvestatud mu elus.
Issand on andnud me perele võimaluse minna igal talvel lastega mäesuusatama.
Oleme saanud selle kingitusena Issandalt.
Oleme saanud õpetada oma lapsi slaalomit sõitma.
Õpetades ütlesime, et nüüd sõidame
ja siis, kui oled kukkunud umbes tuhat korda, siis sa oskad sõita.
Lapsed küsisid: "Ema, kas pean tõesti tuhat korda kukkuma?"
"Jah, kukud umbes tuhat korda ja siis on sul sõit selge." Olgu peale!
Kukkumisest ja sõitmisest kadus pinge.
Lapsed teadsid, et kukuvad kogu aeg, aga see käib asja juurde.
See pole nii ohtlik.
Mõtle, kui laps ütleks: "Ei! Mina ei saa mäele tulla!"
Emana küsin, miks ta ei tule mäele ja laps ütleb:
"Sest ma ei oska slaalomit sõita!"
Ma tean, et laps veel ei oska ja sellest pole midagi,
sest just sellepärast me harjutamegi.
Ka meil nutab igal aastal mõni neist 1-klassi astuvaist 6-aastastest kodus,
öeldes, et ei saa kooli minna.
Emad küsivad: "Miks?" Laps vastab, et ta ei oska lugeda.
Pole ju mõeldudki, et laps oskaks seda juba kooli tulles!
Kool on mõeldudki õppimise jaoks! Seal õpitaksegi lugema.
Meie koolis on 60 last ja nad kõik teevad iga päev vigu.
Kool on koht, kus tehaksegi tuhandeid vigu päevas.
Kool on vigade koht. Seal me õpime. Me kõik.
Või meie elule mõeldes.
Kui oleksin saanud seda varem elada, oskaksin seda nüüd täiuslikult.
Aga ma pole enne kunagi elanud.
Kuidas ma peaksingi teadma, kuidas seda elu elada? Ei saagi.
Seetõttu võibki teha vigu.
Ja me võime olla surmkindlad, et neid ka teeme.
See on lubatud ja käib asja juurde.
Kui me elame ja mõistame ka seda, et elame armu all,
siis julgeme ka proovida.
Tahan julgustada sind, et sinagi võid minna järgima Jeesust teel,
mille Ta on sinu jaoks valmistanud.
Mina ei tea, mis tee see on, aga Jumal teab.
Jumal kutsus meid kooli rajama ilma oskuste ja vahenditeta.
Viie leiva ja kahe kala asemel oli viis last ja kriidipakk.
Me tegime selle sammu.
Jumal on meid armust aidanud. Värav sellele teele, kuhu Ta meid kutsub,
on tõesti kitsas. Tee ellu käib üksnes Jeesuse kaudu.
Aga siis avaneb su ees armu tee. Jeesuse järgimise tee on täis armu,
abi, väge ja tarkust. See on armu tee.
Roomlastele 5:20 "Ent kus patt on suurenenud,"
kus on palju pattu, "seal on arm saanud ülirohkeks".
Roomlastele 5:15 "Kuid armuanniga ei ole nõnda nagu üleastumisega!
Sest kui ühe inimese üleastumise läbi paljud on surnud,
siis seda kindlamini on paljudele saanud ülirohkeks Jumala arm ja and
ühe inimese - Jeesuse Kristuse - armu kaudu."
Taas öeldakse, et arm pole mingi ühekordne süst,
vaid arm on ülirikkalik.
Efeslastele 1:8 "Armu rikkust mööda, millega Ta meid on ülirikkalikuks teinud"
1Timoteose 1:14 "Aga meie Issanda arm on olnud minu vastu üliväga suur
koos usu ja armastusega, mis meile on antud Kristuses Jeesuses."
Kui Jumala arm saab meie elu täita,
siis see sünnitab usku ja armastust Jeesusesse.
Usk sünnib nähes, mida Jumala arm teeb.
See sünnitab ka tõelist südame põhjast tulvavat tänulikkust
ja armastust Jeesuse vastu, sest Tema on kõige selle allikas.
Aga kui ma olen teinud päris palju pattu?
Kui mu elus on mitmesuguseid vigu ja eksimusi, jubedaid apse?
Mida ma siis teen?
Mul on täna jälle kaasas üks veider, aga ka hea asi.
See kujutab nüüd Jeesust. See must paberihunt.
Selle paberi peal on mu kõikvõimalikud segamini elu vead,
tülid Janiga,
asjatud kurjustamised lastega ja palju muudki.
Aga ma õppisin kristlikus koolis, et tuleb minna Jeesuse juurde.
Tema on armuline Jumal ja ma ei pea Teda kartma,
kui olen teinud pattu.
Jooksen Tema juurde ja vaadake, mis juhtub, kui viin oma patud Talle.
Kus need nüüd on? - Neid pole!
Kuhu see läks? Kas need on tõesti kõik kadunud?
Need on ribadeks.
Paberihunt sõi need ära... - Ja sa ei saa neid enam kokku panna!
Kas ma saan need sealt tagasi?
Ei! Sinna need jäid!
See on lihtne ja naljakas näide, aga Piibel ütleb, et nii see käibki.
Kui me viime oma patud Issandale, siis vaadake, mis siin öeldakse:
1Johannese 1:9 "Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Kui ma tunnistan oma patu üles ja viin Temale, siis on Tema ustav ja õige
ning annab mu patud andeks ja teeb mind kõigest puhtaks.
Heebrealastele 8:12 ütleb:
"Sest ma olen armuline nende ülekohtuste tegude vastu
ja ei tuleta enam meelde nende patte.”
Heebrea 10:17 "Ja ma ei mäleta enam nende patte ega ülekohtutegusid.”
Ta ei pea neid meeles.
Issand ütleb, et Ta ei mäleta neid. Need läksid ribadeks,
Ta puhastas need ära ja neid ei ole enam.
Ta ütleb, et ei mäletagi neid enam.
See on arm. Neid pole enam. Olen vaba!
Olen tõesti vaba! Võin nüüd edasi minna.
Kui ma jälle mõne vea teen, siis toimin samamoodi.
Vägev!
Tahan jagada Jumala sõnumit
ja kuulutada praegu prohvetlikult, julgusega.
Aga armust rääkides, olge ka mulle armulised,
sest ma võin mõnikord eksida,
aga tahaksin siiski jagada, sest tunnen, et Jumal tahab meile täna rääkida
ja Tema kasutab selleks ehk mind, nagu Ta võib kasutada igaüht.
Tunnen, et Jumal tahab öelda meile täna nii:
"Mina olen kutsunud sind oma lapseks ja sina oled minu laps.
Sa ei ole minu teener, vaid minu armas laps.
Minu arm ümbritseb sind igast küljest.
Minu armastus ümbritseb sind igalt poolt.
Ära karda ja tea, et sa tõesti oled minu armu ja armastuse eesmärk.
Ka täna soovin ma sulle vaid head.
Ka täna vabastavad minu arm ja armastus sind.
Ka täna annavad minu arm ja armastus sulle jõudu!
Võta need täna vastu ja tea, et oled tõesti minu armas laps.
Nüüd ja igavesti. Jeesuse nimel. Aamen.
Tänan Sind vaatamast! Kui soovid toetada seda tööd,
võid lihtsalt helistada numbril 900 1777 ja annetada 7 eurot.
Võid ka toetada Taevas TV7 tööd kontode kaudu, mida näed ekraanil.
Andes jumalariigi töö heaks, külvad sa jumalariiki.
Ära siis lihtsalt anna, vaid külva teadlikult jumalariiki,
teades, et Tema kasvatab seda ja annab sulle imelise saagi.
Ole õnistatud Jeesuse nimel!
TV7 annetustelefon: 900 1777 Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin